Pia Kjærsgaard fortsætter med at dele vandene, efter hun er blevet udnævnt til Folketingets formand.

Adskillige socialdemokratiske politikere langer fredag ud efter DF-stifteren for sine kommentarer om, at Helle Thorning-Schmidt passer bedre i udlandet end herhjemme oven på nyheden om den tidligere statsministers kandidatur til posten som FN's flygtningehøjkommissær.

Se også: Pia Kjærsgaard: Thorning passer meget bedre i udlandet

Socialdemokraterne Magnus Heunicke mener, at Pia Kjærsgaard som folketingsformand bør optræde samlende:

'Stay classy, Pia K. Så meget for 'jeg vil være alles formand og er ydmyg over for opgaven som folketingsformand,' skriver den tidligere transportminister på Twitter.

Hans partifælle, Mattias Tesfaye, går skridtet videre og kritiserer Pia Kjærsgaard for at slippe sin indre stodder løs:

Tidligere justitsminister Morten Bødskov har valgt den mere sarkastiske tilgang:

Ment som ros

Pia Kjærsgaard giver dog ikke meget for kritikken fra de socialdemokratiske folketingsmedlemmer.

- Jamen dog. Jamen dog. Siger de sådan, lyder det fra Pia Kjærsgaard oven på kritikken fra de socialdemokratiske partisoldater.

Pia Kjærsgaard affejer dog de kritiske kommentarer:

- Det er faktisk en ros til hende. Det egner hun sig supergodt til, tror jeg. Prøv nu at høre: Det er en kendt sag, at hun længe har ønsket sig en toppost. Nu får hun den. Og jeg tror hun vil være bedre til det end til at være statsminister, lyder det fra Kjærsgaard, der 'ikke kan tage kritikken alvorligt overhovedet.'

Her kan du se et uddrag fra fredagens pressemøde

Hun svinede Thorning: Nu skal Helle være hendes chef

Se også: Nu vil Thorning hjælpe flygtninge: Det har hun tidligere sagt